Primorska ciklama
Primorska ciklama ili mali klobučac (lat. Cyclamen repandum) je vrsta biljke iz roda ciklama rasprostranjena diljem Mediterana na nadmorskoj visini do 1200 metara. Latinski naziv repandum znači "savijen unatrag" ili "okrenut prema gore".

Opis 
Raste kao višegodišnja zeljasta biljka. Stabljika joj najčešće dosegne visinu između 10 i 20 centimetara. Korijen je u obliku gomolj s promjerom 2-6 centimetara. Tamnozeleni listovi su srcolikog oblika, te su malo nazubljeni na rubovima. Dugi su 4-9 centimetara. Cvjetovi rastu u razdoblju između ožujka i svibnja. Boja im je karmin-ružičasta ili bijela, nemaju  nikakvog mirisa, te su sastavljeni od pet dugih, tankih latica dugih 15-25 milimetara. Ukupan promjer cvijeta je oko 3 centimetra. Plod je u obliku pucajuće čahure sastavljene od dosta sjemenki.

Izvori 
  The Cyclamen Society: Cyclamen repandum

Vanjske poveznice 
Ostali projekti

Cyclamen